L'apartament d'en Julien es troba a la planta baixa de la seva casa i dona un jardí exterior molt gran. És un apartament funcional amb un petit menjador cuina, una habitació de matrimoni i un cambra de bany. Tot està molt net i és ben equipat. Totes les estances tenen finestres exteriors. És un espai petit però més que suficient i confortable per a una parella que vulgui passar uns dies a Iparralde. La casa s'ubica en una barriada molt tranquil·la a les afores de Baiona (15 minuts a peu al centre de la ciutat) en un ambient gairebé rural, amb cases amb jardins i arbres i carrers sense trànsit. Curiosament, tot això al costat d'un complex de centres comercials adjacents on pots arribar a peu en cinc minuts (i del qual, des de la casa, no t'assabentes que hi és). Inmillorable la situació de la casa per accedir a les rutes de comunicació més importants en cotxe per desplaçar-se pels País Basc i fer turisme (els accessos són molt a prop), tant a la banda francesa com espanyola de la frontera. La casa es silenciosa i tranquil·la i els amfitrions han estat molt servicials i atents, han respost ràpidament a qualsevol contacte i ens han ajudat en qualsevol cosa que les hem demanat procurant, al mateix temps, no ser gens invasius amb la nostra privacitat. Baiona és una ciutat molt bonica i amb molta activitat comercial, ideal per passejar-hi, anar a sopar, etc. Millor que moltes de les visites turístiques més conegudes. Molt recomanable.